**Από την νηπιαγωγό Νίκη Φιλιανού 1ο νηπ. Μυτιλήνης**

**Θέμα: ΄Ερχεται η Πρωτομαγιά : Λουλούδια παντού!!!!**

**Προτεινόμενες Δραστηριότητες:**

* **Μελέτη περιβάλλοντος: βγαίνουμε στην αυλή, στο μπαλκόνι μας και παρατηρούμε τα λουλούδια μας ,τα φυτά που έχουμε, τα δέντρα της αυλής και γνωρίζουμε τα μέρη των λουλουδιών τη λειτουργία τους και τα ονομάζουμε.**
* **Φτιάχνουμε καταλόγους με τα ονόματα λουλουδιών και φυτών και τα παιδιά τα αντιγράφουν. Δίπλα ζωγραφίζουν το αντίστοιχο λουλούδι.**
* **Μυρίζουμε λουλούδια και λέμε πώς αισθανόμαστε.**
* **Βρίσκουμε λέξεις που «μυρίζουν» όμορφα και λέξεις που μυρίζουν άσχημα. Τις καταγράφουμε με τη βοήθεια της μαμάς ή του μπαμπά.**
* **Τι χρειάζεται ένα φυτό για να μεγαλώσει. Βλέπουμε σχετικά βίντεο στο διαδίκτυο για να αντιληφθούν τα παιδιά τα στάδια εξέλιξης των φυτών και τα παιδιά αναλαμβάνουν τη φροντίδα των λουλουδιών καθημερινά.**
* **Επίσκεψη σε ένα θερμοκήπιο λουλουδιών ,μιας και έρχεται η Πρωτομαγιά για να δούμε ,να περιγράψουμε λουλούδια, να μυρίσουμε διάφορα φυτά, να αγοράσουμε για να τα φυτέψουμε στην αυλή μας και να φτιάξουμε το πρωτομαγιάτικο μας στεφάνι. Μια προγραμματισμένη δράση από το νηπιαγωγείο μας, αλλά δυστυχώς η πανδημία μας χάλασε τα σχέδια μας!!!! Του χρόνου με το καλό.**
* **Φυτά υπάρχουν παντού: στη ξηρά, στη θάλασσα ,στις λίμνες. Φτιάχνουμε τις δικές μας ομαδούλες με ένα αντιπροσωπευτικό σύμβολο.**
* **Ζωγραφίζουμε το αγαπημένο μας λουλούδι και γράφουμε την ονομασία και τα μέρη του.**
* **Συγκρίνουμε λουλούδια με ένα ζώο ή με τον άνθρωπο.**

**Τα παιδιά μας λένε ομοιότητες και διαφορές.**

* **Διαβάζουμε ιστορίες και παραμύθια με λουλούδια όπως π.χ. η ‘’Τοσοδούλα», «το τριανταφυλλάκι που δεν ήθελε να ανθίσει» και τόσες άλλες που υπάρχουν στο διαδίκτυο , φτιάχνουμε και τη δική μας λουλουδο ιστορία και την εικονογραφούμε.**
* **Βλέπουμε ζωγραφικούς πίνακες διάσημων ζωγράφων με θέμα τα λουλούδια και αφού τους περιγράψουμε : χρώματα, υφές, συναισθήματα που μας προκαλούν, φτιάχνουμε με διάφορα υλικά το δικό μας ζωγραφικό πίνακα.**
* **Λεκτικά παιχνίδια με τα ονόματα λουλουδιών. Βρίσκουμε το πρώτο γράμμα, το τελευταίο, το χωρίζουμε σε συλλαβούλες, μετράμε αυτές, βάζουμε την υποκοριστική μορφή στα ονόματα λουλουδιών, λέμε τον ενικό και τα παιδιά βρίσκουν τον πληθυντικό ,παίζουμε κρεμάλα με τα ονόματα λουλουδιών.**
* **Το γράμμα Ττ της τουλίπας, του Ττ του τριαντάφυλλου, το Γγ από το γαρύφαλλο.**
* **Το αλφαβητάρι των λουλουδιών. Κάνουμε το δικό μας βιβλιαράκι με το αρχικό των λουλουδιών .Οι γονείς γράφουν το όνομα των λουλουδιών ή το προσπαθούμε με τα παιδιά αναδυόμενα και τα παιδιά το εικονογραφούν!!!!Περιμένω να το δω !!**
* **Μαθηματικά: βάζω ένα κοτσάνι σε κάθε λουλούδι^ αντιστοίχιση.**
* **Ζωγραφίζω τη γύρη του λουλουδιού και βάζω τόσα πέταλα όσα λέει ο αριθμός.**
* **Φτιάχνω το δικό μου κήπο στο σπίτι ή τη δική μου λουλουδογωνιά.**
* **Κατασκευές: φτιάχνω κολλάζ με λουλούδια μαζί με την μαμά και τον μπαμπά με διάφορα ανακυκλώσιμα υλικά.**
* **Φτιάχνω μαργαρίτες με βατονέτες, παπαρούνες με κουπ άτ, τουλίπες βουτώντας ένα πλαστικό πηρούνι σε τέμπερα ή ακρυλικό χρώμα, λουλούδια με φίλτρα του καφέ, αφού τα ζωγραφίσουν τα παιδιά και μετά τα ψεκάσουμε με νερό και τα αφήσουμε να στεγνώσουν κ.τ.λ. Πάρα πολλές δημιουργικές ιδέες θα προκύψουν από τα ίδια τα παιδιά.**
* **Βρίσκουμε τραγούδια σχετικά με λουλούδια και τα μαθαίνουμε με τα παιδιά π.χ. «Γειά σου κύριε μενεξέ».**
* **Φτιάχνουμε το δικό μας στεφάνι ή με αληθινά λουλούδια ή από ζωγραφισμένες αυγοθήκες, ή με λουλούδια από φίλτρα καφέ ή όπως το φαντάζονται τα παιδιά και το κρεμάμε στο μπαλκόνι ή στην αυλόπορτα μας, ή γιατί όχι το βάζουμε στο κεφάλι μας!!!!!**
* **Φτιάχνουμε γλωσσοδέτες για τον *Μάιο* τον λουλουδά. Τα παιδιά διασκεδάζουν πολύ με τους αστείους «παράλογους» πολλές φορές γλωσσοδέτες.**
* **Φτιάχνουμε τα δικά μας ποιήματα γι΄αυτόν.**
* **Και……… κυλιόμαστε στο γρασίδι μαζί τους για να υποδεχτούμε τον Μάιο, όπως κάνουν στην Λήμνο!!!!!**

**Ας μην ξεχνάμε ότι τη δεύτερη Κυριακή του Μαϊου είναι και η γιορτή της Μητέρας, γιορτάζει όλη η φύση μαζί της. Φτιάξτε μια ζωγραφιά, γράψτε» Σ΄αγαπώ μαμά» μαζί με μια ζεστή αγκαλιά για να της πείτε πόσο την αγαπάτε ή ετοιμάστε ένα μικρό δωράκι για εκείνη με τη φαντασία σας. Ένα βραχιολάκι ή μια καρφίτσα από λουλούδια μήπως, ή ένα κολιέ………….!!!!!!!**

**Αυτό το αφήνω σε εσάς!!!**

**Καλό μήνα με λουλούδια στις καρδιές μας και Χρόνια Πολλά στις μαμάδες όλου του κόσμου!!!**

**Για να βρούμε και το….» Σε αγαπώ» σε άλλες γλώσσες, όπως μαθαίναμε και με την κυρία Νίκη!!!!!**

**Μέχρι την επόμενη συνάντηση μας που ελπίζω και εύχομαι να είναι από κοντά, έχω να σας πω ότι σας αγαπώ πολύ και ότι μου λείπετε τόσο μα τόσο πολύ!!!!!!!!!! Κυρία Νίκη.**